เรื่องร้องเรียน (เสียงรบกวน,ถนน,คลอง,ร้องเรียน) วันที่ 2023-08-31 03:56:12 — แขวงคลองกุ่ม เขตบึงกุ่ม จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660034268
ขอให้แก้ไขปัญหาเสียงดังรบกวนจากการตัดเหล็กและเชื่อมเหล็ก บริเวณบ้านเลขที่.....ถนนเสรีไทย ซอยเสรีไทย 32 แยก 2 แขวงคลองกุ่ม เขตบึงกุ่ม กรุงเทพมหานคร จุดสังเกตเข้าซอยเสรีไทย 32 ประมาณ 150 เมตร ขวามือจะเป็นแยกที่ 2 จากนั้นตรงเข้ามาบ้านที่มีการตัดเหล็กอยู่ด้านขวามือเป็นบ้านหลังที่ 2 (หากนับจากท้ายซอย) ลักษณะเป็นบ้านทาวน์เฮ้าส์ 2 ชั้น ตัวอาคารทาด้วยสีฟ้า สามารถสังเกตบ้านหลังดังกล่าวได้อย่างชัดเจนจากกองเหล็กที่วางอยู่บริเวณหน้าบ้าน เนื่องจากผู้ร้องแจ้งว่าปกติจะได้ยินเสียงในวันจันทร์-วันอังคาร ส่วนในวันพุธ - วันอาทิตย์ (ไม่ทราบแน่ชัด) ผู้ร้องแจ้งว่าทางบ้านหลังดังกล่าวจะมีการตัดเหล็กและเชื่อมเหล็กอยู่ตลอดเวลา ซึ่งทำให้เกิดเสียงดัง หากไม่มีการตัดเหล็กนั้นก็จะมีเสียงดุด่าจากการเลี้ยงดูบุตร ซึ่งทำให้ผู้ร้องได้รับความเดือดร้อนรำคาญเป็นอย่างมาก โดยบ้านหลังดังกล่าวมีเจ้าของบ้านเป็นบุคคลเพศหญิง (ผู้ร้องไม่สามารถที่จะระบุรูปพรรณสันฐานได้ ไม่ทราบชื่อ-ไม่ทราบนามสกุล) ซึ่งอาศัยอยู่กับบุตร (ไม่ทราบชื่อ-นามสกุล และลักษณะรูปพรรณสันฐานได้) และตา (พ่อของบุคคลเพศหญิงเจ้าของบ้าน) ซึ่งมีรูปร่างสันทัด สูงประมาณ 150 เซนติมเตร (ไม่สามารถคาดการณ์อายุได้) ตัดผมรองทรง มีผิวสีดำแดง (ไม่ทราบชื่อ-นามสกุล) (ผู้ร้องไม่ทราบว่าบุคคลที่อาศัยอยู่ในบ้านหลังดังกล่าวนั้นเป็นเจ้าของบ้านจริง ๆ หรือมาเช่าบ้านอยู่เพื่ออาศัยเท่านั้น) ซึ่งบ้านหลังดังกล่าวจะมีการตัดเหล็กเชื่อมเหล็กทั้งวัน ในช่วงเวลาที่ผู้ร้องหยุดพักจากการทำงานก็จะได้ยินเสียงตัดเหล็ก เชื่อมเหล็กอยู่ตลอด ประสบปัญหามาเป็นระยะเวลาประมาณ 2 เดือนแล้ว ผู้ร้องไม่ทราบว่ามีบุคคลอื่นได้รับความเดือดร้อนเช่นเดียวกับทางผู้ร้องหรือไม่ (ผู้ร้องประสงค์ปกปิดชื่อ นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata